
Quae ego in libro quem de geographia Graeciae edidi (Geographie 
von Griechenland , Vol. I, p. 281 ss.) de foro Athenarum deque porticibus 
illi adiacentibus breuiter, ut ferebat consilium quo ille liber scribebatur, at 
profecto haud leuiter disputaui, eorum nonnulla disertis uerbis impugnauit 
alia tacite improbauit nuper Ernestus Curtius in libello quem de Ceramico 
deque fori Athenarum historia scripsit (Attische Studien von E. Curtius. II. 
Der Kerameikos und die Geschichte der Agora von Athen. Gottingen 1865.). 
Quamquam autera mihi cum tali uiro de rebus etsi non grauissimis, attamen 
ad ueram ueterum Athenarum imaginem repraesentandam haud leuibus dissen- 
sionem esse aegre fero, tamen cum tota hac quaestione iterum accurate per- 
tractata etiamnunc eam quam olim proposui fori Athenarum descriptionem 
ueram esse mihi persuasum sit, hac publice scribendi occasione munere quo 
in nostra litterarum uniuersitate fungor mihi oblata ad ea quae uera esse 
puto uindicanda utendum esse ratus de aedificiis publicis ad oras fori Athe- 
narum constitutis paullo accuratius disputabo ; qua in re ne acta agam omnia 
ea missa faciam de quibus mihi cum Curtio conuenit. 

Priusquam autem ad hanc disputationem aggrediar pauca praemonenda sunt 
de quaestione diu multumque agitata quae Curtio aliter ac mihi soluenda esse 
uidetur : hanc dico quae est de porta uel potius de portis quibus Pausanias 
urbem Athenarum ingressus sit. Scilicet periegetam primum quidem Phalero 
Athenas accessisse et per eam portam ad quam uia Phalerea perducebat — 
quam Itoniam dictam esse satis constat — urbem intrasse, deinde uero statim 
mutafo consilio aut Piraeeum ad quem portum primum a Sunio nauigans ad- 
uectus erat regressum aut cerle in uiam quae inde a Piraeeo secundum 
rudera longorum murorum ad urbem dirigebatur transgressum ad alteram 
portara peruenisse ex eis quae ipse lib. I c. 1,5 et c. 2,1 ss. scripsit (ftfw 
6s xata tfjv 66ov trjv ig y A%rnvag 1% OakrJQOv — l6ek^6vrov 61 ig trjv noXiv — 
dvLovxov 81 h TIuQaiAg — l6tk%6vxcov 61 ig %i\v nohv) liquido apparet. 
Num statim ab Itonia porta ea loca uisitauerit quorum descriptionem deinde 

mediae ipsius fori descriptioni interposuit (c. 8,6 — c. 14,5), quae Curtii est 
sententia (1. 1. p. 15), ualde dubito, cum nulla causa excogitari possit, cur 
non singula eo ordine quo illa uisitauerat in commentariis suis perscripserit 
aut cur ordinem eorum quae in ipso itinere perscripserat postea cum com- 
mentarios in lucem emittendos retractaret immutauerit: sed cum hoc ex eis 
esse mihi uideatur quae a nobis certo sciri nequeant, non amplius in eo 
exquirendo operam perdam. At quae fuerit altera illa porta qua non solum 
ad limen sed ad ipsa penetralia urbis accesserit Pausanias hoc et sciri 
posse opinor et ad totum iter eius recte definiendum magni momenti esse 
manifestum est Fuisse autem illam portam eam quae Plutarchi certe tein- 
pore Piraeensis dicebatur (Plut. Thes. 27 ; Sulla 14), hoc est eam quae au- 
strum uersus proxime aberat a notissima porta quam uolgo Dipylon appel- 
labant, non hanc ipsam portam urbis principalem, qua Pausaniam in urbem 
inducit Curtius utpote eam uiam sequentem quae altero p. Chr. n. saeculo 
tritissima fuerit pedibus uolgi e portu in urbem commeantis, ex eo clarissirae 
apparere mihi uidetur quod angiportum ab utroque latere porticibus cinotum 
a porta qua ingressus sit ad Ceramicum usque pertinere testatur Pausanias 
(c. 2, 4), cum Dipylon in ipso Ceramici interioris limine positum fuisse satis 
constet Quod argumentum ut mihi quidem uidetur ualidissimum ita sane 
amoliri conatus est Curtius (1. I. p. 16 s.) ut nomen quod est 6 Kbqoimxqq 
duplicem Atbenis sensum obtinuisse contenderet: latiorem, quo totam urbis 
partem a radicibus arcis usque ad limitem urbis septentrionalem l ) patentem 
significaret, et strictiorem, quo solum forum denotaret; at hoc iure illum con- 
tendisse mecum pernegabit quicunque accurate examinauerit eos et scripto- 
rum et titulorum ueterum locos in quibus Ceramici mentio fit. Nam quod 
haud raro aedificia uel statuae quas aut in ipso foro aut ad fori lalera po- 
sitasfuisse constat in Ceraraico sitae esse dicuntur — cuius geheris sunt exempla 
a Zestermanno (Die antiken und die christlichen Basiliken p. 36) collecta 
ad quae prouocat Curtius — nihil aliud probat nisi quod nulla omnino pro- 
batione eget, locum in quo posita sit aliqua res ab aliis magis ab aliis mi- 
nus accurate definiri; nusquam uero locus qui pars est Ceramioi latiore 



') Quod Curtiui (1. I. p. 16) scripsil: »Das ganze Stadtquartier vom Fuste der Akro- 
polis bis an die Westgranze der Stadla non possum quin errore factum esse statuam, cum 
Ccramicum a radicibus arcis septeutrionem uersus usque ad Dipylou pertinuisse. partem 
autem urbis ad occa*um spectantem Melilen uicum — de quo inira quaedam nuper prolu- 
lisse Curtium deinceps uidebimus — obtinuisse cerUssimis argumentis sit demonstralum. 

sensu dicti, Ceramico opponitur uel extra illura situs esse dicitur, quod Pau- 
saniam fecisse arguit Curtius, cum uiam siue plaleam illam, quam Pau- 
sanias a porta usque ad Ceramicum pertinere dicit, ipsius Ceramici, hoc est 
regionis urbis proprio huius nominis sensu ita dictae, partem fuisse, statuat. 
At cum credi omnino non possit, latiorera illum nominis sensura, quem et 
primarium et uolgarem fuisse ipse Curtius concedit, prorsus latuisse Pausa- 
niam, fatendum est hunc scriptorem non solum obscure et neglegenter, quod 
sane haud raro ab eo factum esse constat, sed prorsus peruerse ne dicam 
insane locutum esse et lectores de industria in errorem induxisse , si plateam 
quam Ceramici partem esse sciret ab ipso Ceramico distinxit. Neque reliqui 
loci quibus Ceramici mentionem facit talis eum peruersitatis arguont; quam» 
quam enim hoc nomine uolgo forum porticusque latera eius cingentes appellat 
(cf. I. 3, i ; c. 14, 6 ; c. 20, 6 ; VIII, 9, 8), ubi ipsum forum ab aliis Ceramici 
partibus distinguit, ut c. 17, 2 a gymnasio Ptolomaei quod in Ceramico situm 
fuisse constat (uid. Cic. de fin. I, 11, 39 et Diog. Laert. VII, 182, cofl. Paus. I. 
17, 2), uerbo quod est ayoqd utitur. 

Accedunt alia quaedam argumenta quae quamuis leuiora taraen ipsa 
quoque aliquid ad eara quam ego defendo sententiam stabiliendam conferant. 
Primum dico quod Pausanias, cum iter e portu in urbem facientem se rudera 
longorum murorura inuenisse tesletur (c. 2, 2), aut inter utrumque murura 
aut extra murum septentrionalem — qua uia Leontium euntem facit Plato 
de rep. IV, p. 439 e — ambulasse censendus est: utraque autem uia ad 
latus urbis quod occidentem, non ad illud quod septentrionem occidentalem 
spectat, eum perducebat. Deinde uero adduci non possum ut credam Pau- 
saniam, si a Dipylo ad forum accessisset, porticus magnae ab Attalo ex- 
structae quae ipsi hac uia progredienti ad sinistrara fuisset, nullam omnino 
mentionem facturum fuisse; cuius omissionis excusatio quam Curtius excogi- 
tauit, periegetam morae impatientem ad forum properasse dicens (1. 1. p. 33), 
causidicum roagis quam philologum a praeiudicatis opinionibus cauentem decet. 
cum illum sat multis uerbis (c. 2, 4—6) de porticibus a porta usque ad Cera- 
micum pertinentibus exppsuisse uideamus. 

Sed iam a porta de qua satts dictura esse putamus Pausaniam ad Cera- 
micum forumque sequamur. Porticum regiam quae prima ad dextram illi 
fuit, in latere fori quod occidentem spectat positara fuisse Curtio aeque ac 
mihi certum est; a quo eatenus tantum dissentio ut eam austro, hoc 
est cliui Martis radicibus paullo propiorera fuisse statuam, cum propter 

directionero uiae quae a porta Piraeensi ad forum ducebal, tum alteram ob 
causam de qua statim dicendum erit. At longe dissentimus de positione 
alterius porticus, eius scilicet quam Pausanias pone statuas Iouis Eleutherii 
et imperatoris Hadriani sitam fuisse narrat (c. 3, 2 sq.) quamque uolgo por- 
ticum louis Eleutherii uel simpliciter porticum Iouis appellatam esse constat 
(u. locos quos attuli in Geogr. Gr. I, p. 282, not. 1). Etenim cum Pau- 
sanias locum quem haec porticus obtinebat admodum ambiguis uerbis de~ 

scripserit {itkrjtitov trjg [fia6t,kelov] 6toag Kovov s6trpts *Evtav%a %6ttpt% 

Zevg JStoa di o%i6fttv cpxodoprrtat,) , quaeritur num proxima a regia 

porticu austrum uersus an ex aduerso in latere fori quod orientem spectat 
exstructa fuerit. Ac negari quidem nequit eam quam priore loco dixi po- 
sitionem, quam Curtius porticui Iouis assignauit, primo certe obtutu grauibus 
quae uidentur causis commendari : aptius enim iter sequtus esse uidetur Pau- 
sanias si in eodem fori latere austrum uersus progrediebatur, quam si statim 
ad alteruro latus transiebat; porro templum Apollinis Patroi quod porticui 
Jouis propinquum fuisse testatur Pausanias (c. 3, 4 xa\ ukrfiiov ... Iv t<5 vatS 
tov 'Jnokktova llatQtpov eTtUkrjtiw) si iuxta illam in occidentali fori parte ex- 
structum erat, facillimum a foro aditum ingredientibus, pulcherrimum fori pro- 
spectum egredientibus praebebat. Quid igitur, quaerat aliquis, te impedit 
quominus hac de re Curtio assentiaris? Res sat magnae molis quam loco 
suo mouere arduom mihi est: Pindari statuam dico, quam Pausanias (c. 8, 4) 
circa Martis templum, auctor epistularuro quae Aeschini noroine feruntur 
(ep. IV, 3) ante porticum regiam positam fuisse testantur, quae testimonia 
ita tantum inter se conciliari posse mihi uidentur, ut statuam illam medium 
locum inter templum et porticum, quae septentrionem uersus proxima a templo 
fuerit, obtinuisse existimemus; ex quo sponte apparet nullum omnino aedificium 
inter porticum regiam et Martis templum fuisse interpositum, sed aream tan- 
tum statuis uirorum dignorum qui celeberrimo fere urbis loco statuerentur 
ornatam. Quamquam autem nescio quid mouerit Curtium ut epistulae illius 
testimonium prorsus neglegeret, coniectura tamen auguror quibus rationibus 
hanc argumentationem meam oppugnaturi sint aduersarii. Alius enim fortasse 
testi qui quis fuerit prorsus ignoramus omnino quicquam credendum esse negabit : 
cui hoc oppono, ex ipsis epistulae uerbis manifesto apparere auctorem quis- 
quis denique fuerit — Rhodium autem fuisse puto qui aliquantum temporis 
Athenis degerit — statuam illam quam accurate describit ipsum oculis usur- 
passe. Quodsi uero alius utrique quidem testimonio fidem habendam, sed 

utramque ad diuersa tempora referendum esse censeat, 1 ) respondeo, nullo 
modo credibile esse statuam publice in honorem uiri de ciuitate optime meriti 
dicatam ab eo loco quo semel constituta fuerat remotam atque in alium 
non ita longe ab illo distantem translatam esse; aptissimum autem Pindari 
statuae fuisse illum ipsum locum in quo Pausanias eam uidit, quippe proximum 
orchestrae in qua cantata erant carmina Athenarum laudem magnifice extol- 
lentia (cf. Pindari frg. n. 46 et 47 ed. Bergk.) ob quae poetam multarunt 
Thebani, honorarunt Athenienses, ila ut statim ab initio non alio loco sta- 
tuam illam positam esse mihi persuasum sit. 

Iam si nullum inter porticum regiam templumque Martis intererat aedi- 
ficium, fieri non potest quin porticum Iouis in orientali fori latere ex aduerso 
porticui regiae positam fuisse, 2 ) Pausaniam igitur a statuis Cononis et Ti- 
mothei atque Euagorae orientem liersus ad statuas Iouis Eleutherii et impera- 
toris Hadriani porticumque pone illas positam progressum esse fateamur. 
Ab hac porticu separari non potest aedes Apollinis Patroi cuius area — neQi- 
fiokov dico quem uocant Graeci — inde ab orientali fori margine usque ad eam 
uiam ad quam Mineruae Archegetidos porticus et Gymnasium Hadriani — liceat 
enim mihi certo nomine uti in re non prorsus certa — sita erant pertinuisse 
uidetur, ita ut antica pars aedis hanc quam dixi uiam, postica, quae procul 
dubio ipsa quoque columnis ornata erat, forum spectaret. Minus recte autem 
hanc aedem olim septentrionem uersus a porticu Iouis collocaui, quod me 
fecisse ideo nunc poenitet, quia hoc modo perturbatur ordo descriptionis 
Pausaniae; quem si inde a porticu Iouis meridiem uersus progressum esse 
statuimus , Apollinis aedes eo fere loco est collocanda quem in tabula urbis 
priori Geographiae meae uolumini adiecta (tab. V) obtinet curia, deinde 
# Metroum eo ipso loco qui in tabula illa ei est adsignatus, cui quidem adsig- 
nationi quid cum aliqua probabilitatis specie opponi possit prorsus non in- 



') Si qoi9 huic sententiae fidem quaerat ex eis nerbis qnae sant nal rjv cevtrj xa2 tig 
yjfiag fri, moneo enm baec ita scripsisse anctorem quia Aeschinem non amplius Atbenis 
sed exulem in Rhodo insnla degentem banc epistnlam dedisse fingit 

*) Verba quibus utitur Harpocratio (p. 43, 19 ed. Bekk.) dvo etol oxoal itao 9 dXXrjXag, 
fjxt xov 'EIbv&sqIov Jidg %al fj (taoiXtiog, huic utriusque porticus positioni optime conueniunt; 
quamquam facile largior Gortio (I. 1. p. 20) etiam aliam ' ea admittere interpretationem. 
Etiam in Aristopb. eccl. 685 fj naoa xavvriv (rrjv (laoiXsiov) ovoid intellegenda esse uidetur 
porticus Iouis, non Tbeseura, quae explicandi ratio a scboliasta propter G litteram excogi- 
tata duplici de causa reicienda est: neque enlm Theseum tam propinquom erat porticui 
regiae ut naoa xavtijv positum dici possit, neque quisquam Tbeseum porticum appellauit. 

esse fateor, periegetam eadem ratione in perlustrandis locis usum esse qua 
in describendis utentem eum uidemus. Statuo igitur eum, toto circuitu eius 
partis fori quae austro propior est absoluto, cum ad eundem fere locum 
unde fori periegesin exorsus erat redisset, priusquam ad alteram fori partem 
septentrioni propiorem uisitandam se accingeret relicto foro meridiem et 
orientem uersus secundum australes arcis radices ad ' Ilissum usque pro- 
gressum, inde simili itinere, eam fortasse uiam quae media est inter Pnycem 1 ) 
et Areopagum secutum ad regionem porticui regiae et occidentali fori lateri 
propinquam regressum, deinceps iterum in forum descendisse ad alleram quam 
antea neglexerat partem eius spectandam. Hoc enim contra Curtium (I. 1. 
p. 23 ss.) acriter contendo, templa Yolcani et Veneris Caelestis paullo supra 
occidentale fori latus, hoc est in cliui Martis radicibus ad septentrionem 
procurrentibus aut in colle septentrionem uersus ab illo porrecto, in cuius 
planitie superiore Theseum quoque situm est, fuisse collocata, non orientem 
septentrionalem uersus a foro. Nam si reuera eo loco posita fuissent quem 
in tabula libello suo adnexa eis adsignari iussit Curtius, ineptissime sane 
dixisset Pansanias ea wtkq xov KsQa^uxov %a\ 0xoav xyv xakovptvTjv 
(iaGllsiov esse, quippe tota fori latitudine amplius a porticu regia distantia. 
Accedit quod haec templa in cliuo fori [Kokwvov ayoQalov dicebant Athenienses) 



l ) Pnycem eum collem dico qui medius est inter Museum et collem Nympharum 
quem uolgo dicunt: cui cur etiam post ea quae Curtius in priore StuAorum Atticorum 
particula (Attische Studien. Pnyx und Stadtmauer. Gottingen 1862) de ueterum scriptorum 
testimoniis deque reliquiis nuper in Ulo loco auspiciis regis Borussorum erutis dissejuit, 
uetus illud nomen uindicandum esse censeam, pro more meo breuiter exposui in ephemerid. 
litterar. a Zarnckio editis a. MDCCCLXIII p. 712. Huic exposilioni meae quae nuper ad 
sententiam suam tuendam opposuit Gurtius (in additamentis ad priorem Studiorum Atti- 
corum particulam particulae alteri adnexis p. 68 s.) eodem uitio laborant quo ea quae 
priore loco scripserat: uerba scilicet Clidemi a Plularcho (in uita Thesei c. 27) nobis ser- 
uata non ex artis legibns sed ex arbitrio* suo interpretatur, quo illa ex eis eliciat quae 
cum opinione sua praeiudicata congruant; quemadmodum nunc Theseum cura Atheniensibus 
Amatonum exercitum a dorso simul atque a latere agressura in loca plana usque ad portam 
fere Piraeensem repulisse narrat, cuius rei in Clidemi uerbis nec uola nec uestigium appa- 
ret Simillimum est quod ex eo quod Plutarchus scripsit nsol tfjv Hvvna %ai vo Movattot, 
non *al ntoi td Movaiior, conclodit haec loca non diuersa sed arcte inter se conexa fuisse 
(,zwei Punkte, welche einer Oertlichkeit angehoreo)— quod quo iure dixerit e Krugeri gram- 
matica graeca 8 68, 9 discere poterit — , cum statim post Clidemus narret, dextrum Ama- 
aonum cornu »poc tijv Tlvvxa xata trjv Xqvaa* uenisse, Atbenienses autem hoc oppugnasse 
dnb rov Movaslov ?atc 'ApaZoai avfinsaovtag. Sed taedet me iam diutius in hac contro- 
uersia uersari, quam libenter aliis uiria doctis diiudicandam relinquo. 

sita fuisse, hunc autem cliuom ad uicum siue regionem urbis quae Helite dice- 
batur pertinuisse compertum habemus. Harpocratio enim qui (in u. EvQvOaxeiov) 
Eurysacis Aiacis fiiii fanum in ilio uico (in quo ipsum Eurysacen habitasse tradit 
Plutarchus Sol. 10) collocat, altero ioco (in u.xokavattag) hoc fanum una cum 
templo Volcani in cliuo fori fuisse testatur; scholia autem ad Aristophanis auium 
u. 997 docent, uoigo Athenis partem urbis sitam post porticum longam (quod 
nomen referendum esse ad eam quae ab auctore IIei6iavixzEiog , a picturis 
quibus ornata erat novxikti dicebatur, ex eo apparet quod Metonem, de quo 
in scholio quaeritur, prope hanc habitasse constat) 1 ) KoXcwov dictam, sed 
in commentariis de terminis regionum urbanarum publice scriptis (iv tolg 
oQrtpolg tijg nokuog) notatum esse, totam illam regionem qua etiam Pnyx 
comprehenditur Meliten esse. Iam siue Pnycem mecum collem intellexeris 
septentrionem uersus a Museo porrectum siue cum Curtio in ipso Musei 
cliuo posueris, hoc fateare necesse erit, Meliten occidentem uersus a foro 
sitam fuisse neque ullo modo probari posse quod Curtius aedificium quod 
intra Melites fines fuisse constat orientem uersus a foro collocat: qui cum 
olim (in Studiornm Atticorum part. I, p. 7 ss.) rectissime docuerit, Meliten 
collem Nympharum conprehendisse atque inde meridiem uersus pertinuisse, 
nunc uerbis de consilio ut uidetur obscuris utens ita scribit (Stud. Att. p. II, 
p. 33). »Hier (apud Colonum forensem quem intellegi uolt locum leniter 
accliuem in quo porticus Mineruae Archegetidos est constituta) granzte der 
Kerameikos an Melite, welches in grosser Breite die Gegend oberhalb des 
Markts und die Felshohen der sudlichen Stadt umfasste« quae uerba me 
iterum iterumque legisse sed non intellexisse ingenue confiteor: Oedipode 
enim aliquo opus esse dixerim ad soluendum boc aenigma, quomodo eadem 
regio simul colles saxosos urbis ad meridiem uergentis et Colonum illum 
quem Curtius statuit, toto Ceramico interposito ab illis seiunctum, complecti 



*) Qaa de causa Curtiui (1. 1. p. 32) fiaxQctv azodv Atlali porticam intellegendam esse 
coniecerit nescio ; hoc antem scio non recte eum nomen quod est dXcptTonmXig liae dXtpizmv 
ctod (Eastath. p. 868, 38; cf. Bekkeri anecd. p. 385, 32) ad hanc ipsam porticum retulisse, 
cam malto ante Attalum porticum quae dlwitonmXtg dicebatur Athenis fuisse ex Aristophanis 
Eccles. u. 686 constet. Mihi uero quamquam non certam at haod improbahile uidetur, 
hoc quoque nomen ad Poecilen quam dicunt esse referendum, ut hanc a Pisianacte ab initio 
in usum frumeiitariorum conditam esse indeqqe etiam comraercio frumenti Piraeeum traducto 
ubfi Pericles nouam porticum frumentariam exstruxit quae ipsa quoque et ficmod atod et 
dXyitonmXig dicta est (u. Demostb. in Phprm. p. 918; schol. Aristoph. Acharn. 548) uetm 
nomen ei remansisse statuamas. 

potuerit. Sola ratio qua hoc aliquo modo explicari possit haec esse uidetur, 
ut Meliten arcem quoque comprehendisse itaque et occidentem et meridiem 
et orientem uersus a Ceramico patuisse statuamus: sed neque cum Curtii 
uerbis hoc conuenit, neque talis unius uici ambitus ullam probabilitatis spe- 
ciem habet, praesertim cum ita nullus fere relinquatur locus quem Collyto uico 
adsignemus, quem in media urbe situm et Melitae confinem fuisse constat 
(u. Himer. apud Phot. bibl. cod. 243 p. 375\ 6 ed. Bekk.; Strab. I, p. 65 s.; 
cf. geogr. Gr. I, p. 274 s.) quemque ipse Curtius (I. 1. p. 53 s.) orientem 
uersus a Ceramico collocat. At si mecum Colonum prope occidentale fori 
latus constitueris , omnia facilia sunt et expedita: tum Pansanias a templo 
Volcani supra porticum regiam sito septenlrionem uersus in Colono ad Ve- 
neris templum progreditur, ab hoc autem iterum ad forum descendit uia 
septenlrionem uersus proxima ab ea qua prius ad forum accesserat: ad 
huius uiae os in foro positus erat Mercurius forensis et arcus triumphalis, 
inde paullo propius septentrionem porticus quae dicebatur Poecile, 1 ) cuius 
picturas postquam descripsit statuasque nonnullas ante illam constitutas 
enumerauit Pausanias foro relicto occidentem septentrionalem uersus pro- 
greditur ad Ptolomaei gymnasium quod ad radices aut in ipso iugo collis 
Thesei situm fuisse manifestum est. Ita facile explicatur cur neque Attali 
porticum commemorauerit, cuius et locus et dispositio accurale descripta est 
in tabula Strackii manu delineata quae alteram Studiorum Atticorum Curtii 
particulam ornat, neque Leocorii mentionem fecerit, quod cum in medio 
Ceramico fuisse testetur Harpocratio (in u. AtcoxoQtiov), a porta autem Cera- 
mici exterioris non nimis longe afuisse e Thucyd. VI, 57 concludi possit, 
in ipso quidem foro (ut apparet e Demosth. in Conon. p. 1258)*), sed prope 
septentrionalem eius limitem in ea parte quae mercaturae maxime destinata 
erat collocandum esse arbitror. Hermarum denique, quos et ipsos Pausanias 
commemorare neglexit, tesle Harpocratione (in u. e EQitai) duplex erat ordo 
quorum alter a Poecile, alter a regia porticu incipiens ad alterum usque 
fori latus pertinebat: haec enim simplicissima et propterea uera uidetur haec 



') Argumentum qoo Forchhammerus (Topographie von Athen p. 62 8.) utitur ot probet 
Pausaniae aduenienti Poectlen ad laeuam fuis*e, sciens omitto, ne rem mea sententia minime 
dobiam argumentando dubiam faciara. 

*) Quod Demosthenes (1. 1.) ait x*ra ro Aecoxoqiov iyyvg tmv rTvftodaQov intellef endum 
puto de tabernis in quibus Pjthodorus mercaturam aliqoam exercebat: cf. Harpocr. in. o. 
oxrjvtvfjg. 

uerba explicandi ratio, non ea quam Curtius (1. L p. 25) excogitauit qui duos 
illod ordines non 1% naQaXXtjkov, ul graeco uerbo utar, positos fuisse sed 
angulum rectum effecisse contendit; neque intellego cur iste Aeschinis (in 
Gtesiph. § 183) de Hermarum porticu testimonium scholio ad Demosth. or. 
in Leptin. § 112 (p. 97 h , 41 ed. Sauppe) et certa ut mihi uidetur Sluiteri 
emendatione in Harpocrationis uerbis 1 ) confirmatum contempserit, quo nixus 
ego quartam porticum ex aduerso Poeciles, id est septentrionem uersus a 
porticu Iouis, collocaui. 

Iam finem scribendi facere poteram, cum id quod huic dissertationi 
proposilum esse ab initio dixi absoluerim; sed pauca dicenda restant de 
nouo illo foro quod Curtius (1. 1. p. 50 ss.) dominatus Romanorum tempo- 
ribus orientem uersus a uetusto et primario urbis foro conditum esse statuit. 
Narrat enim iste, sub finem liberae Romanorum reipublicae atque sub initia 
principatus magnam mutationem dispositionis urbis Athenarum factam esse 
eo consilio ut sub septentrionalibus arcis radicibus plateae spatiosae con- 
formarentur (I. I. p. 52: asie zeugen von einem planmassigen Umbaue det 
Stadt, welcher in der Romischen Zeit, d. h am Ende der Republik und im 
Anfange des Prinzipats erfolgte, um den Athenern an der Nordseite neue 
stadtische Platze einzurichten»). Tales plateas fuisse opinatur aream muris 
circumdatam ad quam porticus siue uestibulum Mineruae Archegetidi conse* 
cratum aditum praebebat, atque alteram plateam orientem uersus ab illa, 
quam mediam occupat Turris Ventorum quam uocant siue horologium ab 
Andronico Cyrrheste conditum, cui postea additus est aquaeductns in honorem 
Mineruae Archegetidos et domus Augustae exstructus: in tabula a Strackio 
delineala alteri nomen fori olearii, quo ego quoque peribolum istum ornaui 
(Geogr. Gr. I, p. 293), alteri nomen »noui fori« (»Neumarkt«) est adscriptum; 
ad limitem autem meridionalem huius fori noui siue Romani a Curtio collo* 
catur prytaneum, non uetus illud liberae Atheniensium reipublicae, quod 
postquam ab arce remotum fuerit diu ad antiquissimum forum in parte urbis 
meridiem uersus ab arce sita remansisse tradit, sed nouom quod Romanis 



') Doteo qood olim (in Geogr. gr. uol. I. p. 2S7, not l) btnc emendationem tamquam 
meam protuli. Scilicet dom illa scribebam Harpocrationis editione Bekkeriana utebar in 
qua nulla eitat buios conieclorae mentio, neque fragmenta oratorum Atticorum a Sauppfo 
collecta (o. p. 141) ad mnnus mihi erant: ita faclum est ut bona fide mibi tribuerem quod 
mibi sponte in mentem uenerat, sed quod nunc libenter auctori suo restituo. 

temporibus magnifico ornatu conditum esse fingit (cf. 1. 1. p. 54 ss.). Quod si 
haec partim antiqua ted iam dudum explosa, partim prorsus noua miratus 
quaesieris unde hauserit Curtius, offeretur tibi notissimus ille Strabonis locus 
(X p. 447) de Eretria Atheniensi quae nunc (vvv) sit forum, ex quo quic- 
quam de foro nouo Romanorum demum temporibus condito colligi posse 
recte olim negauit Forchhammerus (Topogr. v. Athen p. 54): at frustra aliud 
quantumuis tenue testimonium circumspicies ; nihil te expediet ex ea qua 
statim te implicitum senties difficultate, quomodo Pausanias simpliciter de 
foro uerba facere potuerit (cf. c. 17, i 'A%rpaloig ds h> tj ayoqa xal 
&Xka itizlv et ibid. 2 Iv rcJ yvuva6up ttjg ayoQ&g &xh%ovxt ov noXv), si 
praeter hoc quod descripsit forum allerum erat et recentius construclum et 
usibus ciuium magis quam uetustius inseruiens. Si autem hoc eo excusare 
conetur Curtius quod etiam antiquissimum forum a Pausania prorsus neglec- 
tum esse uideamus, quiuis respondeat eo tempore quo Pausanias Athenas 
uisitauerit boc forum e memoria hominum prorsus abolitum fuisse. Sed 
leuiore etiam si fieri potest uel potius nulla omnino testium auctoritate munita 
sunt ea quae Curtius de prytaneo Atheniensi elegantius quam uerius ut mihi 
uidetur narrat. Nemo scilicet ueterum de duobus prytaneis quae Athenis 
fuerint, nemo de prytaneo in meridionali urbis parte sito, nemo de prytaneo 
Romanis temporibus extructo quicquam memoriae mandauit: at Curtius cum 
>a priore«, ut philosopborum uerbo utar, hanc sententiam proposuerit, pry- 
taneum a foro seiungi non posse, sed prytanea (ubique) supra ipsos fori li- 
mites posita fuisse, Athenis quoque rem non aliter se habuisse non probat 
sed sumit, et qua est ingenii sollertia, alterum prytaneum (quod nullum 
fuit) ad forura quod reuera olim exstiterat admouet, ad alterum prytaneum, 
quod prope septentrionales arcis radices situm fuisse Pausaniae testimonio 
constat, forum aliquod Romanum uel potius Curtianum de suo extruit. At 
si accuratius examinauerimus scriptorum titulorumque uetustorum de prytaneis 
testimonia post Spanhemium aliosque a Pylio (Die griechischen Rundbauten 
p. 89. n.f) atque a Preunero (Hestia-Vesta p. 95 ss.) collecta, 1 ) de paucorum 
tantum ut in magno numero prytaneorum situ certius aliquid traditum esse 
uidebimus, esse autem inter haec uix unum alterumue quod ad ipsum forum 
situm fuisse demonstrari possit. Ita, ut missum faciam prytaneum Olympicum 



') Addi poteit pryianeom urbis Argorura a Diod. XIX, 68 oommemoratom. 

cuius ipse Curtius (1. '• P* ^5, u. 1) meminit 1 ), prytaneum Delphicum in 
duobus titulis memoratum j(u. Ulrichs Reisen u. Forschungen I, p. 67, n. 20 
et Wescher et Foucart Inscrrptions recueillies h Delphes n. 472) a curia 
quam nominant Piutarchus (de Pyth. orac. 9) et Clemens Alexandrinus 
(strom. I, p. 304) intra fines periboli Apolfinis sita diuersum non fuisse recte 
statuisse uidetur Ulrichs: at fac idem fuisse atque tholum a Theodoro Phocaeo 
descriptam (Vitruu. praef. VII), quae Curtii est sententia (1. 1. p. 57), quid 
est quod nos cogat ut hanc tholum extra periboli fines ad forum urbis Del-> 
phorum collocemus? Porro Megaris prytaneum non initium fori designasse, 
ut ait Curthis (1. 1. p. 55), sed platea aliqua interposita a foro separatum 
fuisse, e Pausaniae (I, 42, 8; 43, 2) locorum descriptione apparere mihi 
uidetur. Nec de Siphno tam certo quam Curtius (I. 1. p. 55) putat pryta- 
neum ad ipsam fori marginem positum fuisse constat: imo cum oraculum 
ab Herodoto (III, 57) memoriae traditum itQvtavrjia ksvxd praeter XtvxotpQvv 
dyoqrjv nominet et ipse Herodotus oraculi explicandi gratia addat: xol6i dl 
2k<pvU)i6i tjv tots rj dyoQtj %a\ xb HQVtavfjiov IIccQUp kitoo rjGxrjtteva, sim- 
plicior haec uerba interpretandi ratio ea est ut forum porticibus e Pario 
marmore extructis cinctum et prytaneum, quod eodem modo ornatum erat, 
extra fines fori situm fuisse statuamus. Denique quo iure Curtius ex eo 
quod Naucratitae ad prytaneum adscendere dicuntur (dvekftovu slg xo tiqv- 
taviiov Athen. IV p. 150*) concluserit, prytaneum illic supra forum positum 
fuisse, alii uiderint: equidem hoc tantum interrogo quid nos impediat quo- 
minus illud in arce positum fuisse existimemus? 

Sed iam satis demonstratum esse puto legem a Curtio latam quae pry- 
tanea urbium graecarum cum foris arcte coniungenda esse iubet, nulla cer- 
torum testimoniorum auctoritate confirmari : qua sublata cum toti ratiocinationi 
eius quasi fundamentum subtractum sit, non est quod in examinandis singulis 
quamuis ingeniose inuentis diutius immoremur. Omissa igitur disputatione 
quam sincero ueritatis indagandae studio, non caeco nostrarum opinionum 
amore ductos nos instituisse profitemur, id agamus quod huius Kbelli Citulus 
indicat: ut exponamus quo euentu ab uniuersitatis nostrae ciuibus de praemiis 
publice propositis certatum sit utque nouas quaestiones eis pertractandas 
mandemus. 



') Digna suDt quae notentur uerba quibus bac de re utitur Curtius: oEin Prytaaeion 
obne Agora Iasst sicb irielleicht in Olympia annehmen (Paus. V, 15, 8), aber bier war auch 
keine Stadlgemeindea. Quasi uero ambiguom sit Pausaniae testimonium et non certissime 
euincat, prytaneum Bleorum Oljmpiae in Altide fuissel 

Ordini Theologorum qui postulauerat utaccurate examinetui 4 
etorigoetfides libri qui inscribitur de mortibus p e r- 
secutorum, una tradita est dissertatio cui inscriptum erat uocabulum 
»Durchc, quam praemio dignam iudicauit Ordo, bac sententia lata: 

Die Arbeit besteht der Aufgabe entsprechend aus zwei Theilen. Der erste 

behandelt den Ursprung des Buches de mortibus persecutorura, wobei es sich 

toesentlich um die Frage handelt, ob der Rhetor und Kirchenschriftsteller Lac- 

tantius als Verfasser zu betrachten sei. Wenn anzuerkennen ist, dass der Ver- 

fasser die betreffenden Momente sorgsara zusammengestellt und im Ganien be- 

sonnen erwogen hat, so tragt jndessen wohl mehr nur der sprode Stoff die 

Schuld, dass der Verfasser gegen Ende leichteren Fusses mehr behauptet 

als beweist und mit seinem Resultate etwas zu sicher abschliesst. Recht 

gelungen und verdienstlich ist der zweite Theil der Arbeit, der die Glaub- 

wiirdigkeit des Buches untersucht. In angemessener Sachordnung werden 

die Angaben des Bucbes mit den anderweitigen Quellen zusammengehalten 

und gepruft, bei zweifelhafter Grundlage wird der geschichtliche Verlauf fest- 

zustellen gesucht und die vereinzelt stehenden Angaben des Buches finden 

nach den Verhaltnissen eine Beurtheilung. Hier hat der Verfasser nicht nur 

mit grossem Fleisse gearbeitet und unter Anderm auch brauchbare Materia- 

lien aus den Actis Sanctorum zu gewinnen gesucht, sondern er hat auch 

gesunde Kritik und geschichtliches Talent gezeigt. Fern von einer zu grossen 

Vorliebe oder Geringschatzung des Buches weiss er im Ganzen Licht und 

Schatten gehorig zu vertheilen. Wenn selbstverstandlich manche Behauptungen 

und kritische Operationen in Anspruch genommen werden konnen, so ist 

doch die Arbeit als ganze eine wissenschaftlich verdienstliche. Gewonnen 

wurde sie haben, wenn die Vorganger eingehendere Beriicksichtigung ge- 

funden hStten. In Betreff der Form ware hie und da eine grossere Verar- 

beitung des Stoffes zu wunschen; auch der Styl zeigt Unebenheiten. — 

Hienach kann das Gesammturtheil der theologischen Facultat nur dahin 

lauten, dass die Arbeit ihre Aufgabe im Ganzen gelost habe und ihr somit 

der ausgesetzte Preis zuzuerkennen sei.« 

Schedula publice rescissa auctor huius dissertationis inuentus est 

Carolus Otto Hcnzikeb, Bernensis, theologiae studiosus. 
Ordinii Philosophorum Sectio I quae de consllio quo Sallustius 
librum de coniuratione Catilinae conscripserit quaeri iusserat, 
nullam scriptionera' accepit. 

Nouae quaestiones in annos MDCCCLXV — LXVI propositae sunt haece: 

I. Ab ordine theologorum: 

Eingehende Untersuchung iiber die Quellen und die Entstehung der 
Biicher Samuelis und Konige, sowie uber das Verhaltniss derselben zu ein- 
ander. 

II. Ab Ordinis Philosophorum Sectione I: 

Aus der romischen Kaisergeschichte soll ein zwischen dem Regierungs- 
antritte Nerva f s und demjenigen des Diocletianus liegender, in sich abge- 
schlossener Abschnitt zu einor mogliohst genauen, auf umfassender Kritik 
der einschlagigen schrilllichen Quellen und Benutzung der betreffenden In- 
schriften und Miinzen beruhenden, annalistischen Darstellung ausgewahlt wer- 
den. Es ist hiebei auf die Zustande und erhaltenen Alterthiimer von Hel- 
vetien in dem ausgewahlten Zeitraume noch besondere Rucksicht zu nehmen. 

Ab eiusdem Ordinis Sectione altera: 

Es ist eine neue, die altern Arbeiten erganzende Untersuchung der 
verschiedenen Modificationen der Antimonsaure in ihren Salzen anzustellen, 
um wo moglich die Frage uberzeugend zu beantworten, ob ausser den 
beiden bisher angenommenen, der einbasischen und zweibasischen Antimon- 
saure, auch eine dreibasische Modification, als deren saures Salz das sogc- 
nannte gummose antimonsaure Kali seiner Entstehung nach betrachtet werden 
konnte, existirt oder nicht. Dem Berichte iiber die angestellten Versuche 
und ihre Resultate ist eine eingehende, auf Lecture der Originalarbeiten ge- 
stiitzte Dariegung der historischen Entwicklung unserer Kenntnisse iiber die 
Antimonsaure vorauszuschicken. 

Rogamus autem eos commilitones qui ad has quaestiones soluendas 
sese accinxerint, ut scripta sua addita obsignata schedula nomen scriptoris 
indicante uerbisque eisdem quibus scriptum insignita ante Calendas lanua- 
rias a.MDCCCLXVJI Rectori Vniuersitatis nostrae Magnifico tradant. 

